

Tájékoztató a gondozottak személyes adatainak kezeléséről

A **Magyarok Nagyasszonya Társaság által fenntartott Időskorúak Árpád-házi Szent Erzsébet Szociális Otthona** (székhely: 1021 Budapest, Szerb Antal u. 13-17, képviseli: Csomó Tamás intézményvezető) az alábbiakban tájékoztatja a személyes adatai kezeléséről:

**I.**

1. Gondozottak az Időskorúak Árpád-házi Szent Erzsébet Szociális Otthonába (a továbbiakban Intézmény) való jelentkezése és előgondozása során kezelt személyes adatai
	1. Az Intézménybe történő jelentkezésével kapcsolatos személyes adatait a jelentkezés jogosultságának- és gondozási szükségletének megállapítása céljából kezeli.
	2. Az adatkezelés jogalapja 1993. évi III. tv. rendelet és a 36/2007 (XII.22) SZMM amelyet az Intézménybe történő jelentkezéssel ad meg.
	3. Személyes adatai, amennyiben várakozói listára kerül, a KENYSZI rendszerbe kerülnek feltöltésre.
	4. Az Intézmény az egészségügyi adatait az adatfelvételtől számított 30 évig kezeli, egyéb személyes adatait, amennyiben az Intézménybe felvételt nyer, a gondozási megállapodás, mint szerződés megszűnését követő 5 évig kezeli.
2. Gondozottakkal kötött szerződésben és mellékleteiben kezelt adatok
	1. Az Intézmény az Ön gondozásba vétele, ellátás biztosítása, kapcsolattartás céljából kezeli szerződésben szereplő személyes adatait.
	2. Az adatkezelés jogalapja a szerződés teljesítése.
	3. Az Intézmény az Ön szerződésben szereplő személyes adatait a szerződés megszűnését követő 5 évig kezeli.
3. Gondozottakról vezetett nyilvántartásban szereplő személyes adatok
	1. Az Intézmény az Ön gondozotti nyilvántartásban szereplő személyes adatait szociális ellátásokra vonatkozó jogosultság megállapítása, ellátások biztosítása, fenntartása és megszüntetése érdekében vezetett nyilvántartásban történő rögzítés céljából kezeli.
	2. Az adatkezelés jogalapja az 1993. évi. III. tv. 20.§ jogi kötelezettségének teljesítése.
	3. Az Intézmény a a személyes adatokat az illetékes jegyző, a járási hivatal, valamint a Magyar Államkincstár részére továbbítja.
	4. Az Intézmény az Ön gondozotti nyilvántartásban szereplő személyes adatait a szociális ellátásra vonatkozó jogosultság megszűnésétől számított 5 évig kezeli.
4. Gondozási dokumentációban kezelt adatok
	1. Az Intézmény az Ön gondozási és ápolási dokumentációjában szereplő személyes adatait napi ellátása céljából kezeli.
	2. Az adatkezelés jogalapja az 1/2000 (1.7) jogi kötelezettségének teljesítése és szerződés teljesítése.
	3. Az Intézmény a személyes adatokat a háziorvos, a gondozottak szállítását végző mentőszolgálat képviselője, a gondozottak ellátását végző kórház alkalmazottja részére továbbítja.
	4. Az Intézmény az Ön gondozási dokumentációjában szereplő személyes adatait, egészségügyi adatok tekintetében az adatfelvételt követő 30 évig, egyéb adatok tekintetében a szerződés megszűnését követő 5 évig kezeli.
5. Gyógyszerrendeléssel kapcsolatban kezelt személyes adatok
	1. A Intézmény az Ön gyógyszerrendeléssel kapcsolatban kezelt személyes adatait a gondozottak gyógykezeléséhez szükséges gyógyszer biztosítása céljából kezeli.
	2. Az adatkezelés jogalapja az ellátás biztosítása.
	3. Az Intézmény a személyes adatokat a háziorvos, valamint a gyógyszerrendelést teljesítő gyógyszertár részére továbbítja.
	4. Az Intézmény az Ön gyógyszerrendeléssel kapcsolatosan kezelt személyes adatait az adatrögzítéstől számított 30 évig kezeli.
6. Eseménynaplóban kezelt személyes adatok
	1. Az Intézmény az eseménynaplóban kezelt személyes adatait műszakonként az ellátottak egészségi állapotát érintő változásokról és a velük kapcsolatos jelentősebb események rögzítése céljából kezeli.
	2. Az adatkezelés jogalapja szerződés teljesítése.
	3. Az eseménynaplóban kezelt személyes adatait a háziorvos ismerheti meg.
	4. Az Intézmény az eseménynaplóban szereplő személyes adatait az adatfelvételt követő 30 évig kezeli.
7. Térítési díj nyilvántartásával kapcsolatban kezelt személyes adatok
	1. Az Intézmény a térítési díj nyilvántartásával kapcsolatban kezelt személyes adatait térítési díjak nyilvántartása céljából kezeli.
	2. Az adatkezelés jogalapja szerződés teljesítése.
	3. Az Intézmény a térítési díj nyilvántartásával kapcsolatban kezelt személyes adatait a szerződés megszűnését követő 5 évig kezeli.

**II.**

A személyes adatai kezelésével kapcsolatban az Intézmény az alábbi érintetti jogokat gyakorolhatja:

1. Hozzáféréshez való jog

Az Intézmény a fennálló ellátási jogviszonyára tekintettel kezeli a személyes adatait.

Az Intézmény vezetője – kérése esetén – a következő információt bocsátja az Ön rendelkezésére a személyes adatai kezelése tekintetében:

1. az adatkezelés céljai;
2. az érintett személyes adatok kategóriái;
3. a kezelt személyes adatok címzettjei vagy jövőbeli címzettjei;
4. a személyes adatok tárolásának tervezett időtartama vagy az időtartam meghatározásának szempontjai;
5. az Ön személyes adatok helyesbítéséhez, törléséhez vagy kezelésének korlátozásához való joga, valamint az Ön személyes adatok kezelése elleni tiltakozáshoz való joga;
6. a felügyeleti hatósághoz címzett panasz benyújtásának joga;
7. a személyes adatok forrására vonatkozó információ, ha a személyes adatokat nem közvetlenül Öntől gyűjtötték; illetve
8. az automatizált döntéshozatal ténye, amennyiben automatizált döntéshozatal körében kerül sor a személyes adatai kezelésére (legalább az alkalmazott logikára és arra vonatkozó érthető információk, hogy a személyes adatok kezelése milyen jelentőséggel bír és Önre nézve milyen várható következményekkel jár).

Az Intézmény a kezelt személyes adatai másolatát az Ön rendelkezésére bocsátja, amennyiben erre irányuló kérést nyújt be.

1. Helyesbítéshez való jog

Ön jogosult az Intézmény képviselőjétől kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

1. Törléshez való jog

Kérése esetén az Intézmény indokolatlan késedelem nélkül törli az Ön személyes adatait, kivéve, ha az adatkezelés

1. a véleménynyilvánítás szabadságához és a tájékozódáshoz való jog gyakorlása céljából,
2. a személyes adatok kezelését előíró idősotthoni ellátásra alkalmazandó jogi kötelezettség teljesítése.
3. a népegészségügy területét érintő közérdek alapján,
4. közérdekű archiválás céljából, tudományos és történelmi kutatási célból vagy statisztikai célból (amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést), illetőleg
5. jogi igények előterjesztéséhez, érvényesítéséhez, illetve védelméhez szükséges.

Egyéb esetekben az Intézmény erre kijelölt felelőse indokolatlan késedelem nélkül törli az Ön személyes adatait, ha

1. az Intézménynek nincs szüksége a személyes adatokra abból a célból, amely célból gyűjtötte vagy kezelte,
2. Ön tiltakozik az adatkezelés ellen a saját helyzetével kapcsolatos okból és nincs elsőbbséget élvező jogszerű ok az adatkezelésre,
3. az Intézmény a személyes adatait jogellenesen kezelte,
4. az Intézmény jogi kötelezettsége teljesítéséhez köteles a személyes adatokat törölni.

Ha az Intézmény nyilvánosságra hozta a személyes adatokat és azt törölni köteles, akkor megtesz minden tőle elvárhatót annak érdekében, hogy tájékoztassa a személyes adatot kezelőket, hogy Ön kérelmezte tőlük az adott személyes adatokra mutató linkek vagy a személyes adatok másolatának, illetve másodpéldányának törlését.

1. Adatkezelés korlátozásához való jog

az Intézmény korlátozza az adatkezelést, amennyiben

1. Ön vitatja a személyes adatok pontosságát,
2. az adatkezelés jogellenes és Ön a személyes adatok törlését ellenzi,
3. az Intézménynek a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli, vagy
4. Ön tiltakozik az adatkezelés ellen a saját helyzetével kapcsolatos okból.

Az adatkezelés korlátozása esetén az Intézmény a személyes adatok tárolása kivételével csak az Ön hozzájárulásával vagy jogi igények előterjesztéséhez, érvényesítéséhez vagy védelméhez vagy más személy jogainak védelme érdekében vagy az Európai Unió, illetve valamely tagállam fontos közérdekéből kezelheti.

az Intézmény az adatkezelés korlátozásának feloldásáról tájékoztatja Önt a feloldást megelőzően.

1. Tiltakozás a személyes adatok kezelése ellen

Tiltakozhat a személyes adatai kezelése ellen a saját helyzetével kapcsolatos okból, ha a személyes adatok kezelése az Intézmény vagy egy harmadik fél jogos érdekeinek érvényesítéséhez szükséges.

1. Adathordozhatósághoz való jog

Kérheti, hogy az Intézmény a szerződés teljesítésén alapuló, illetve hozzájáruláson alapuló adatkezelési tevékenységek tekintetében az automatizált módon (nem papíralapon) kezelt személyes adatait az Ön vagy Ön által megjelölt más Adatkezelő részére átadja.

Személyes adatai kezelése során történő jogsértés esetén

* felveheti a kapcsolatot az Intézmény vezetőjével az igazgato@iasze.hu e-mail címen, a +36(1) 200 1441 vagy a +36 30 358 8783 telefonszámon;
* panaszt nyújthat be a felügyeleti hatósághoz (Nemzeti Adatvédelmi és Információszabadság Hatóság, levelezési cím: 1530 Budapest, Pf.: 5., e-mail cím: ugyfelszolgalat@naih.hu, telefonszám: +36 (1) 391-1400); vagy
* Budai Központi Kerületi Bírósághoz fordulhat. címe: 1021 Budapest Budakeszi út 51/b.

Kelt: Budapest,

A személyes adatok kezelésére vonatkozó tájékoztatót átvettem:

Név:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |